চিন্তামণি কর পাখিরালয়

চিন্তামণি কর পাখিরালয় (সিকেবিএস) পূর্ব ভারতের পশ্চিমবঙ্গ রাজ্যের রাজধানী কলকাতার দক্ষিণে অবস্থিত নরেন্দ্রপুর রামকৃষ্ণ মিশনে অবস্থিত৷ জায়গাটি আগে কয়ালের বাগান নামে পরিচিত ছিলো৷ অভয়ারণ্যটি পাখি, প্রজাপতি, ফার্ন এবং অর্কিডের জন্য বিখ্যাত৷ ইতিহাস এটি একটি অভয়ারণ্য, ১৯৮২ খ্রিস্টাব্দে এই বনাঞ্চলটি অভয়ারণ্য মর্যাদা পায়৷ পশ্চিমবঙ্গ রাজ্য সরকার এই বনাঞ্চলটিকে জন সাধারণের কাছে উন্মুক্ত করার জন্য ব্যক্তিগত মালিকানা থেকে সরকারীভাবে অধিগ্রহণ করেন৷ ২০০৫ খ্রিস্টাব্দে এটি সরকারীকরণ করা হয়৷ এটি ২০০৪ খ্রিস্টাব্দের ৮ই সেপ্টেম্বর অবধি নরেন্দ্রপুর বন্যপ্রাণী অভয়ারণ্য নামে পরিচিত থাকলেও পরে ঐ বনাঞ্চলটিকে আদর্শ অভয়ারণ্যতে পরিণত করার জন্য সর্বাধিক অবদান যেই ব্যক্তি, সেই চিন্তামণি করের নামে উৎসর্গ করার পরিকল্পনা নেওয়া হয়৷ অতঃপর ২০০৫ খ্রিস্টাব্দের ২১শে অক্টোবর সরকারী সহায়তায় পাকাপাকিভাবে এই সিদ্ধান্ত গ্রহণ করা হয়৷ পরিবহন অভয়ারণ্যটির ১৫ কিলোমিটারের মধ্যে রয়েছে নরেন্দ্রপুর রেলওয়ে স্টেশন, যা কলকাতা শহরতলি রেলের দক্ষিণ শাখায় বালিগঞ্জ জং-সোনারপুর জং খণ্ডে অবস্থিত৷ সড়কপথে এটি গড়িয়া ও পূর্ব কলিকাতা নগর বাইপাস রোডের সাথে যুক্ত৷ এটা হাওড়া রেলওয়ে স্টেশন থেকে ২০ কিলোমিটার দূরে অবস্থিত৷ পথনির্দেশ ১: হাওড়া থেকে বাসে গড়িয়া (S-5,S-6,AS-5,AC6) বা নরেন্দ্রপুরগামী বাসে নরেন্দ্রপুর বাসস্টপে নেমে ৩০০ মিটার নরেন্দ্রপুর রথতলার দিকে অগ্রসর হলে গন্তব্যে পৌছানো যাবে৷ পথনির্দেশ ২: হাওড়া থেকে বাসে যাদবপুরগামী বাসে উঠে যাদবপুর ৮বি বাসস্ট্যাণ্ডে নেমে সেখান থেকে অটোতে গড়িয়া মোর এসে আবার অটোতে নরেন্দ্রপুর বাসস্টপ অবধি আসতে হবে৷ বাসস্টপে নেমে ৩০০ মিটার নরেন্দ্রপুর রথতলার দিকে অগ্রসর হলে গন্তব্যে পৌছানো যাবে৷ পরিদর্শনের সময় সারাবছর যে কোনো দিন সকাল সাতটা থেকে বিকাল পাঁচটা পর্যন্ত৷ প্রাপ্ত বিভিন্ন প্রজাতির পাখি মেটে ফিঙে(Dicrurus leucophaeus) এশীয় কোকিল (Eudynamys scolopaceo) ভুতূম প্যাঁচা (Ketupa zeylonensis) (হুতোম প্যাঁচা নয়) কালো ফিঙে(Dicrurus macrocercus) পাতি শিকরে (Accipiter badius) দেশি কানিবক (Ardeola grayii) বামন ফিঙে(Dicruridae) গো বক (Bubulcus ibis) তিলা মুনিয়া (Lonchura punchtulata) ছোট বগা (Egretta garzetta) ছোট পানকৌড়ি (Phalacocorax niger) সাদা খঞ্জন (Motacilla alba personanta) সবুজ বাঁশপাতি (Merops orientalis) পাতিকাক (Corvus splendens) দাঁড় কাক (Corvus macrorhynchos) খয়েরি হাঁড়িচাচা (Dendrocitta vagabunda) ধলাগলা মাছরাঙা (Halcyon smyrnensis) মেঘহও মাছরাঙা (Halcyon capensis) পাকড়া কাঠকুড়ালি (Dendrocopos macei) খয়েরি কাঠঠোকরা (Celeus brachyurus) দাগিগলা কাঠঠোকরা (Picus xanthopygaeus) সবুজ ঘুঘু (Chalcophaps indica) তিলা ঘুঘু (Spilopelia chinensis) শাহ-বুলবুল (terpsiphone paradisi) দোয়েল (Copsychus saularis) পীত মৌটুসি(Cinnyris jugularis) বেনেবউ (Oriolus xanthornus) ধূসর গাংরা (Parus cinereus) কাঠ শালিক (Sturnia malabarica) বাংলা বুলবুল (Pycnonotus cafer) উদয়ি ধলাচোখ (Zosterops palpebrosus) ধলাগলা লেজনাচানি (Rhipidura albicollis) এছাড়া বিভিন্ন মরশুমে আরো একশটি অন্যান্য প্রজাতির পাখির দেখাও মেলে৷ প্রাপ্ত বিভিন্ন প্রজাতির মাকড়সা আর্জিয়প পুলশেল্লা (Argiope pulchella) সাইক্লোসা স্পিসিস (Cyclosa sp.) সির্টারাক্নি কেরালায়েন্সিস (Cyrtarachne keralayensis) ইরিওভিক্সিয়া স্পিসিস (Eriovixia sp.) অ্যারেনিয়াস মিটিফিকাস (Araneus mitificus) সিরটোফোরা স্পিসিস (Cyrtophora sp.) পার্ডোসা স্পিসিস (Pardosa sp.) লাইকোসা স্পিসিস (Lycosa sp.) চেইরাক্যান্থিয়াম স্পিসিস (Cheiracanthium sp.) ফিনটেল্লা ভিটাটা (Phintella vittata) ইপোসিলা অরেন্টিয়াকা (Epocilla aurantiaca) হাইলাস সেমিকিউপ্রিয়াস (Hyllus semicupreus) মিরমারান স্পিসিস (Myrmarachne sp.) থিয়ানিয়া স্পিসিস (Thiania sp.) প্লেক্সিপাস পেইকুলি (Plexippus paykulli) ওলিওস মিলেতি (Olios milleti) লিউকজ গ্র্যানুলাটা (Leucauge granulata) লিউকজ ডেকোরেট (Leucauge decorate) অ্যাকেরেনিয়া স্পিসিস (Achaearanea sp.) ক্যামেরিকাস স্পিসিস (Camaricus sp.) প্রাপ্ত বিভিন্ন প্রজাতির প্রজাপতি হরতনি (Delias eucharis) লোপামুদ্রা (Delias pasithoe) হরিনছড়া (Acraea terpsicore) হলুদ চিতা (Phalanta phalantha) চাঁদনরি (Junonia atlites) পিপুলকাটি (Symbrenthia lilaea) নয়ান (Junonia almana) বাঘবল্লা (Danaus genutia) হিমলকুচি (Tirumala limniace) ছিটমউল (Parantica sita) পায়রাচালি (Catopsilia pomona) তিলাইয়া (Castalius rosimon) সাজুন্তি (Talicada nyseus) তথ্যসূত্র